 Kofi An Lẹyin ayẹyẹ isinku to waye lorileede Ghana lỌjọbọ,wọn ti sin oku akọwe ajọ isọkan agbaye nigba kan ri, Kofi An. Awọn to wa nibi isinku naa ni titi lai , awọn ko ni gbagbe ipa ti Kofi An ko. Jakejado agbalaaye lawọn àalejo ti wa lati ba ẹbi An kẹdun ipapoda rẹ. Nínú wọn là ti ri Ààrẹ orílèèdè Naijiria nigba kan ri Olusegun Obasanjo,Aarẹ ologun Naijiria tẹlẹ ri Ajagunfẹyinti Abdulsalam Abubakar àti akọwe apapọ àjọ iṣọkan orílèèdè àgbáyé Antonio Gutierrez. Senatọ Bukọla Saraki to jẹ Aarẹ ile asofin agba Naijiria naa pẹlu iyawo rẹ, Toyin Saraki naa pejọ sibi ẹyẹ ikẹyin fun Kofi An. Fọfọ ni gbọngàn Accra International Conference Center kún fún èèrò láti dágbere fún Kofi an Orin ìyìn àti ọrọ àyọkà lorisirisi ni o wáyé níbi ètò ìsìnkú náà nibi ti ìbátan Akọwe àgbà nígbà kan rí náà, Kojo Amoo Gottfried ka ọrọ ìrántí nipa Kofi An. Awọn lọbalọba ni ilu Ghana naa jade wa lati wa se ẹyẹ ikẹyin fun An Nínú rẹ lọ ti ṣe àpèjúwe bí An ti ṣe darí ifehonuhan kàn lati tako bi wọn ti ṣe n fún àwọn akẹkòó ni oúnjẹ tí kò sunwọn nigba ti ọ wá ni ilé ẹkọ gírámà Mfantsinin ni ilu Accra. Tìlù-tìfọn ni wọn fi sin An lọ sọrun Nínú awọn míràn to sọ ọrọ ìwúrí ni ìyàwó An,Nane Maria An ati awọn mọlebi rẹ míràn. Wọn ti kọkọ tẹ An ní ìtẹ ẹyẹ lẹyìn tí òkú rẹ gúnlẹ sí orílẹèdè Ghana láti Switzerland Iyawo rẹ ni kò si ìgbà tí An ba n pada wá sí ilẹ tí inú rẹ kìí dùn. Iyawo Koffi An, Nane wa lẹgbẹ rẹ nigba to dagbere faye Àwọn iròyin tì ẹ leè ní ìfẹ síí: Awọn oju opo ikan sira ẹni kun pitimu fun oniruuru idaro lati ẹnu awọn eekan ilu lagbaye. Ninu atẹjade kan to fi sita loju opo Twitter, Aarẹ Muhammadu Buhari daro pẹlu awọn ẹbi Kofi An lorukọ awọn ọmọ Naijiria. Buhari ni iwa irẹlẹ ati ifẹ fun agbega ọmọniyan lo mu ki Kofi An tayọ lagbaye. Ninu idaro tiẹ, olootu ijọba ilẹ Gẹẹsi, Theresa May, ni iku An ka oun lara pupọ, asaaju to dantọ, ati olurapada ajọ isọkan orilẹ-ede agbaye, ẹni to ko ipa ribi-ribi lati mu ki aye dun gbe ju bo se baa lọ. Tun wẹ, aarẹ orilẹ-ede Faranse, Emmanuel Macron naa daro ẹni re to lọ. O ni lojiji ni An faye silẹ lai dagbere. Macron ni gbogbo agbaye ko ni gbagbe iwa pẹlẹ ati oju akin to ni. Ninu atẹjade kan, Aarẹ orilẹede Ghana, Aarẹ Akufo-Addo fọwọsi, o ni iku oloogbe naa ba oun ati iyawo oun, Rebecca ni ojiji. O se apejuwe An gẹgẹ bii ẹni to jẹ asoju rere fun orilẹ-ede Ghana lawujọ agbaye. Gẹgẹ bi ajọ alaanu kan to da sile ti wi, wọọrọ-wọ ni iku mu Kofi An lọ lasiko aisan ranpẹ to see àti pe ilumọka ni lagbaye, nitori o ja fita-fita ni gbogbo ọjọ aye rẹ fun ipese alaafia jake-jado agbaye. Àwọn iròyin tì ẹ leè ní ìfẹ síí: Ajọ naa ni Ti aini kan ba wa, o maa n na ọwọ sita lai tii kan sawọn eeyan pẹlu oju aanu ati iyọnu nla. O maa n fi awọn eeyan miran siwaju ara rẹ,o ni ikonimọra ati ọpọlọ pipe ninu ohunkohun to ba dawọle. Kofi An, tii se ọmọ bibi ilẹ Ghana, lo n gbe orilẹ-ede Geneva fun ọjọ pipẹ, nibi ti ọlọjọ ti de baa. An ti gba ami ẹyẹ olufẹ alaafia lọdun 2001 lori awọn akanse isẹ aanu to ti gbe se nigba aye rẹ ati bo se ta ajọ United Nations ji pada. An ni adúláwọ àkọkọ tí yóò jẹ àkọwé àpapọ fájọ isọkan orilẹ-ede agbaye, United Nations, to si wa ni ipo naa fun saa meji ọtọọtyọ, eyiun ni aarin ọdun 1997 si 2006. Lẹyin naa lo sisẹ gẹgẹ bii asoju ajọ isọkan agbaye si orilẹ-ede Syria, to si siwaju ikọ apẹtu-saawọ to lọ yanju ija ni Syria. Asiko ti An wa lori oye bii akọwe agba ajọ isọkan agbaye ni ogun bẹ silẹ ni orilẹ-ede Iraq, to fi mọ bi akoko ti ajakalẹ arun asekupani HIVAids gbalẹ kan O darinako, odi oju ala. : Kofi An: Ọbasanjọ àti Saraki nàá bá wọn péjú síbi ìsìnkú 